CELEX: C2007/235/41
Language: ro
Date: 2007-10-06 00:00:00
Title: Cauza T-302/07: Acțiune introdusă la 6 august 2007 — Motopress/OAPI — Sony Computer Entertainment Europe (BUZZ!)

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/22
            
         Acțiune introdusă la 6 august 2007 — Motopress/OAPI — Sony Computer Entertainment Europe (BUZZ!)
   (Cauza T-302/07)
   (2007/C 235/41)
   Limba în care a fost formulată acțiunea: germana
   Părțile
   
      Reclamantă: Motopress Werbe- und Verlagsgesellschaft mbH (Viena, Austria) (reprezentant: L. Wiltschek, Rechtsanwalt)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura în fața camerei de recurs: Sony Computer Entertainment Europe Limited
   Concluziile reclamantei
   
               —
            
            
               modificarea deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 29 iunie 2007 (recurs R 1468/2006-2), în sensul admiterii opoziției împotriva cererii de înregistrare a mărcii nr. 4 441 044;
            
         
               —
            
            
               în subsidiar, anularea deciziei atacate și retrimiterea cauzei la Oficiul pentru Armonizare în cadrul Pieței Interne;
            
         
               —
            
            
               obligarea Oficiului pentru Armonizare în cadrul Pieței Interne la plata cheltuielilor de judecată efectuate în procedura de recurs și în procedura în fața Tribunalului de Primă Instanță.
            
         Motivele și principalele argumente
   
      Persoana care solicită înregistrarea mărcii comunitare: Sony Computer Entertainment Europe Limited.
   
      Marca comunitară vizată: marca figurativă „BUZZ!” pentru produse și servicii din clasele 9, 16, 28 și 41 (cererea de înregistrare nr. 4 441 044).
   
      Titularul mărcii sau al semnului invocat în sprijinul opoziției: reclamanta.
   
      Marca sau semnul invocat în sprijinul opoziției: marca verbală austriacă „BUZZ!” pentru produse și servicii din clasele 9, 16, 35 și 38.
   
      Decizia diviziei de opoziție: respinge opoziția.
   
      Decizia camerei de recurs: respinge recursul.
   
      Motivele invocate: încălcarea articolului 74 alineatul (2) din Regulamentul (CE) nr. 40/94 (1) datorată neluării în considerare a dovezii privind existența mărcii ce face obiectul opoziției.
   
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO 1994, L 11, p. 1, Ediție specială, 17/vol. 1, p. 146).